Polisiebeamptes op hoofweg geskietDie foto is deur @Nash_R1 op Twitter gelaai. Lt. kol. Lungelo Dlamini, ŉ polisiewoordvoerder, sê die twee beamptes, onderskeidelik 30 en 37 jaar oud, het die hoofweg gepatrolleer toe hulle vier verdagte mans in ŉ Mercedes Benz opgemerk het. “Toe hulle die motor van die pad af probeer trek het, het die insittendes met aanvalsgewere (moontlik R5’s) op die beamptes losgebrand. Die beamptes is albei in die bolyf geskiet waarna die verdagtes weggejaag het.” Dlamini sê die beamptes is na ŉ nabygeleë hospitaal geneem vir verdere behandeling. ŉ Groot groep polisiebeamptes is kort hierna op die toneel gesien terwyl ŉ polisiehelikopter die gebied gepatrolleer het. Die verkeer in die area is erg ontwrig.